Συνεδριάζει την Τετάρτη το Δημοτικό Συμβούλιο Κύμης – Αλιβερίου

Την Τετάρτη 24 Σεπτεμβρίου 2025, στις 18:30, θα πραγματοποιηθεί τακτική συνεδρίαση του Δημοτικού Συμβουλίου Κύμης – Αλιβερίου, στην αίθουσα του Δημοτικού Καταστήματος Κριεζών.

Η ημερήσια διάταξη περιλαμβάνει σειρά σημαντικών θεμάτων που αφορούν τόσο την καθημερινότητα των πολιτών όσο και τον αναπτυξιακό σχεδιασμό του Δήμου.

Αναλυτικά τα θέματα

Λήψη απόφασης περί έγκρισης Συγκοινωνιακής μελέτης με τίτλο: « Σύσταση Δημοτικής Συγκοινωνίας στο Δήμο Κύμης-Αλιβερίου για τις Δ.Ε. Κονιστρών, Κύμης και Ταμυνέων για την θερινή περίοδο από 15/6 έως 15/09 και Χειμερινή περίοδο 16/09 έως 16/06.

Λήψη απόφασης περί έγκρισης ή μη τροποποίησης Προϋπολογισμού οικ. έτους 2025.

Λήψη απόφασης περί Κατανομής ποσών που προέρχονται από τους Κεντρικούς Αυτοτελείς Πόρους Επενδυτικών Δαπανών (ΣΑΤΑ) για το έτος χρήσης 2025.

Λήψη απόφασης περί έγκρισης εισηγητικής έκθεσης 2ου τριμήνου οικ. έτους 2025.

Λήψη απόφαση περί έγκρισης ή μη του Ειδικού Σχεδίου Αντιμετώπισης Εκτάκτων Αναγκών και Άμεσης / Βραχείας διαχείρισης Συνεπειών από την εκδήλωση Πλημμυρικών Φαινομένων με την Κωδική Ονομασία ” ΔΑΡΔΑΝΟΣ.”

Λήψη απόφασης περί ορθής επανάληψης της υπ. αρ. 38/2025 απόφασης Δ.Σ. με θέμα: «τροποποίησης του Οργανισμού Εσωτερικής Υπηρεσίας (Ο.Ε.Υ.) του Δήμου Κύμης – Αλιβερίου».

Λήψη απόφασης περί έγκρισης αύξησης ή μη ωρών εργασίας προσωπικού ΙΔΟΧ μερικής απασχόλησης ( Σχολικών καθαριστριών).

Λήψη απόφασης περί έγκρισης ή μη παραχώρησης κοινόχρηστου χώρου για ανάπτυξη τραπεζοκαθισμάτων στην επιχείρηση Καντάρη Ελένη, στον Οικισμό Γαβαλά της Δ.Κ. Αλιβερίου.

Λήψη απόφασης περί έγκρισης δημιουργίας κόμβου εισόδου-εξόδου εκτός των ορίων οικισμού Παραλία Μουρτερής στη Θέση « Φλερέτζι» φερόμενης ιδιοκτησίας Σβώλη Αγνής.

Λήψη απόφασης περί χορήγησης άδειας τομής δημοτικής οδού για διέλευση αγωγού άρδευσης, εντός Οικισμού Κουτουμουλά της Δ.Ε. Δυστίων.

Συζήτηση σχετικά με τα προβλήματα που δημιουργούνται με τις περικοπές δρομολογίων των λεωφορείων προς και από τις σχολικές μονάδες του Δήμου Κύμης-Αλιβερίου ( σχετ. και το υπ. αριθ.28310/18-9-25 αίτημα της μείζονος αντιπολίτευσης).

Συζήτηση σχετικά με την μεταφορά των αρμοδιοτήτων του πρώην Ειρηνοδικείου Αλιβερίου από το πρωτοδικείο Χαλκίδας στην περιφερειακή έδρα Κύμης. ( σχετ. το υπ. αριθμ. 28310/18-9-2025 αίτημα της μείζονος αντιπολίτευσης)

Συζήτηση για τα προβλήματα σχετικά με λύματα σε διαφορές περιοχές του δήμου ( Σχετ. 20616/15-7-25 αίτημα Ελάσσονος Αντιπ/σης).( εξ αναβολής)και το (28271/18-9-2025 αίτημα ).

Συζήτηση για τις παρακρατήσεις από την απόδοση εσόδων Θ. Τακτικής επιχορήγησης έτους 2025 από τους κεντρικούς Αυτοτελείς Πόρους του Δήμου Κύμης-Αλιβερίου. ( σχετ. το υπ. αρ. 28477/19-9-2025 αίτημα της Ήσσονος αντιπολίτευσης)